Wen evening rish,
en disciples kon go wotaside go wait am,
dem enter one kenu,
cross go Kapanaum (by dis time,
evriwhere don dey dark and Jesus neva kom meet dem.)
Den strong breeze bigin blow and di river kon dey rof well-well.
Wen dem don padol di kenu go rish about three or for mile,
dem si Jesus dey waka on-top di wota dey kom near dem.
Fear kon katch dem well-well.
Jesus tell dem,
“Na mi,
make una nor fear.”
As dem dey try make e enter inside di kenu,
dem kon si sey di kenu don rish where dem dey go.